Redonda

Redonda er ei øy i Karibia. Den tilhører staten Antigua og Barbuda og ligger 56 km vest-sørvest for øya Antigua. Øya er ubefolket.

 Geografi 
mini|Utsyn mot Redonda fra Nevis. Montserrat i bakgrunnen
Redonda ligger øst i Det karibiske hav og er en del av De små Antiller. Det er den minste av de tre øyene som utgjør Antigua og Barbuda. Øya ligger 22 km nordvest av Montserrat, 32 sørøst av Nevis og 56 km vest-sørvest av Antigua.«Redonda», Sites - Important Bird and Biodiversity Areas (IBAs), BirdLife International. Lest 15. desember 2016

Øya er resten av en utslokt vulkan som stiger bratt opp av havet til en høyde på 305 meter. Arealet er 1,3 km². «Redonda», Encyclopædia Britannica Online. Lest 12. mars 2016. Øya er preget av bratte klipper og det er bare én strand der det er mulig å gå i land fra båt. Suppeskilpadde og karett er observert i havet ved Redonda.

Øya er hekkested for sjøfugl. Særlig viktig er koloniene av praktfregattfugl, maskesule, rødfotsule  og brunsule, mens det finnes også brunnoddy. Det antas at graveugle er standfugl. Det finnes seks krypdyrarter, hvorav tre øglearter er endemiske. 

Vegetasjonen er preget av gras, kaktus i slekten Opuntia og med enkelte trær av arten Ficus citrifolia.

Det finnes en populasjon av geiter på øya.

 Historie 
Kristoffer Columbus kom over øya på sin andre Amerika-ferd i 1493 og gjorde krav på den for Spania. Han kalte den Santa Maria la Redonda. Columbus gikk imidlertid aldri i land. Første kjente europeiske strandhogg fant sted i 1687.

I 1860-årene ble det hentet ut fosfat fra guanoforekomster på øya ved hjelp av arbeidskraft hentet fra Montserrat. Et amerikansk selskap, Redonda Phosphate Company, sto bak driften, med eksport for det meste til USA og Tyskland.«Redonda» i Kenneth J. Panton: Historical Dictionary of the British Empire, Lanham: Rowman & Littlefield, 2015, s. 431. I 1901 bodde 120 personer på øya.Important Bird Areas in the Caribbean – Antigua and Barbuda, BirdLife International, s. 40. Da første verdenskrig kom, holdt guanodriften opp og arbeiderne flyttet. Bygninger og utstyr ble ødelagt i en orkan i 1929 og de siste vaktmennene forlot da øya. Den har vært ubebodd siden.

Storbritannia gjorde krav på Redonda i 1869 for å komme USA i forkjøpet. I 1872 ble øya underlagt Antigua.

Redonda er i offentlig eie.

 Referanser 

 Eksterne lenker 


Kategori:Antigua og Barbudas parishes
Kategori:Antigua og Barbudas geografi
Kategori:Øyer i Nord-Amerika